कांग्रेसी नेताओं ने राहुल गांधी से कहा कि केन्द्र की मोदी सरकार के साढ़े तीन वर्षों के शासनकाल में लोगों के अंदर नाराजगी पाई जा रही है। इसे देखते हुए राहुल की नई पारी के लिए पंजाब कांग्रेस अपनी ओर से पूरा सहयोग देने के लिए तैयार है। उन्होंने कहा कि समाज में भाजपा द्वारा जहर घोला जा रहा है, इसलिए केन्द्र में सत्ता परिवर्तन की जरूरत है। उन्होंने कहा कि देश को इस समय राहुल जैसे युवा नेतृत्व की जरूरत है। देश की एकता व अखंडता को बनाए रखने में केवल कांग्रेस ही सक्षम है। उन्होंने यह भी कहा कि गुजरात में राहुल गांधी की रैलियों में जिस तरह से भारी भीड़ उमड़ रही है, उससे राहुल के नेतृत्व को लेकर सवाल उठाने वाले भाजपा नेताओं को जवाब मिल गया है। उन्होंने 2019 में राहुल के नेतृत्व में केन्द्र में कांग्रेस सरकार बनने की उम्मीद जाहिर की।